alexandrainst/scandi-wiki huggingface dataset:
Hanstholm fyr

Hanstholm fyr ble oppført i 1843 og var det første fyr på Jyllands vestkyst. Hanstholm fyretablissement består av ni bygninger og ble oppført  av arkitekt Jørgen Hansen Koch og J.P. Jacobsen. Sistnevnte sto for selve fyrtårnet. Bygningene ble fredet i 1979.

Fyret ble forhøyet i 1889 og da ble det også utstyrt med elektrisk kullbuelampe. Den gang var det også verdens kraftigste fyr. I 1924 ble kullbuelampen erstattet med glødelampe.

Lykta er 65 meter over havet, noe som gjør fyret til Danmarks høyest plasserte lykt. I sommersesongen er det åpent for publikum og entré til fyret er med i billetten til MuseumsCenter Hanstholm.

Hanstholm fyr er bygget av entreprenøren G.N. Sibbern fra København, mannen som også bygget Thorvaldsens museum.

Hanstholm fyr som fastmerke

Hanstholm fyr er et fastmerke. Grensen mellom Skagerrak og Nordsjøen er en linje som trekkes mellom Hanstholm fyr og Lindesnes fyr.

Referanser

Eksterne lenker
 Hanstholm fyr

Fyr i Danmark
Byggverk i Thisted
Fredete byggverk i Region Nordjylland
Byggverk fullført i 1843
1843 i Danmark
Artikler i sjøfart-prosjektet
Rolf Kirschner

Rolf Steinar Kirschner (født 17. juli 1946) er en norsk lege og spesialist i gynekologi. 

Etter medisinstudier i Dublin gjennomførte han turnustjeneste i Harstad og spesialisering i fødselshjelp- og kvinnesykdommer i Sverige. Han har arbeidet ved på Sentralsykehuser i Akershus, ved OUS og har vært seksjonsoverlege ved Kvinneklinikken på Rikshospitalet og styremedlem i Norsk gynekologisk forening. Fra 2021 er han leder i Eldre legers Forening. 

Kirschner har også vært leder i Det mosaiske trossamfunn.

Referanser 

Norske leger
Gynekologer
Fødsler i 1946
Det mosaiske trossamfunn
Andrea Pirlo

Andrea Pirlo (født 19. mai 1979 i Brescia, Italia) er en italiensk fotballttrener og tidligere fotballspiller. Han spilte også for .

Karriere

Spillerkarriere
Pirlo har tidligere spilt for Brescia Calcio, , Reggina Calcio og AC Milan før han kom til Juventus i 2011. Med Milan har han vært med på å vinne to ligamesterskap og to Champions League-titler.

Pirlo spilte for Italia i EM 2004, og var med på laget som tok bronse under OL 2004 i Athen.

I Italias åpningskamp mot  under VM 2006 i Tyskland, scoret han det første målet på et nydelig langskudd fra 20 meter (Italia vant 2-0).  ble verdensmestere etter at de vant finalen mot Frankrike.

Andrea Pirlo startet sin karriere som et bindeledd mellom midtbanen og spissene, men grunnet lite spilletid fikk han sjansen som sentral midtbanespiller. Dette gjorde han så bra at han har fast plass både på det  og på Juventus. Pirlo er regnet som en av verdens beste sentrale midtbanespillere, og denne statusen bygget han opp med sin presise og kreative pasningsfot, ro og sin gode skuddfot. Han dannet i mange år en fryktet midtbane for Milan sammen med Gennaro Gattuso og Clarence Seedorf. Et samarbeid som gjorde at Pirlo fikk maks ut av sitt potensial.

6. november 2017 la han opp som fotballspiller. Han spilte sist i den amerikanske klubben New York City FC.

Trenerkarriere
30. juli 2020 ble han ansatt som ny hovedtrener for Juventus FC U23.

8. august 2020 ble han ansatt som hovedtrener for Juventus FC A-lag.

28. mai 2021 fikk han sparken som hovedtrener for Juventus FC.

Meritter

Brescia
 Vinner Serie B: Serie B 1996–97

Milan
Seriemester Serie A: 2003–2004, 2010–2011
Coppa Italia: 2002–03
Supercoppa italiana: 2004
UEFA Champions League: 2002/2003, 2006/2007
UEFA Super Cup: 2003, 2007
VM i fotball for klubblag: 2007

Juventus
Seriemester Serie A: 2011–2012, 2012–2013, 2013–14, 2014–15
Coppa Italia: 2014–15
Supercoppa italiana: 2012, 2013

Landslag
Verdensmester i fotball 2006
U21-EM i fotball for menn: U21-EM i fotball for menn 2000
Sommer-OL 2004: Bronsemedalje
EM 2012: Andreplass
Confederations Cup 2013: Tredjeplass

Referanser

Eksterne lenker 
 
 
 
 

Italienske fotballspillere
Italienske fotballtrenere
Spillere i Fotball-EM 2004
Spillere i Fotball-VM 2006
Spillere i Fotball-EM 2008
Spillere i Fotball-VM 2010
Spillere i Fotball-EM 2012
Spillere i Fotball-VM 2014
Spillere i FIFA Confederations Cup 2009
Fotballspillere for Brescia Calcio
Fotballspillere for FC Internazionale Milano
Fotballspillere for Reggina Calcio
Fotballspillere for AC Milan
Fotballspillere for Juventus FC
Fotballtrenere for Juventus FC
Personer fra Brescia
Medaljevinnere under Sommer-OL 2004
Verdensmestere i fotball
Vinnere av Mesterligaen i fotball for menn
Olympiske medaljevinnere i fotball
Andreas Isaksson

Andreas Isaksson (født 3. oktober 1981) er en svensk tidligere fotballspiller.

Andreas Isaksson er førstevalget på Sveriges landslag. Han fikk sitt gjennombrudd i 1999, da han spilte for Trelleborg. Etter et halvt år i klubben ble han kjøpt av Juventus FC, der han ble til 2001, da han gikk til Djurgårdens IF Fotboll. Sommeren 2004 reiste han igjen utenlands, denne gang til Stade Rennais FC. I 2006 gikk han videre til Manchester City, hvor han fikk 20 kamper. Fra og med 2008/09-sesongen spiller han i PSV Eindhoven.

Landslaget 
Han ble tatt ut i s EM-tropp til EM i Frankrike 2016.

Klubber 
 PSV Eindhoven, 2008-
 Manchester City FC, 2006-2008
 Stade Rennais FC, 2004-2006
 Djurgårdens IF, 2001-2004
 Juventus FC, 1999-2000
 Trelleborgs FF, 1999
 Östra Torp GIF -1998 (moderklubb)

Referanser

Eksterne lenker 
 

Svenske fotballspillere
Svenske landslagsspillere i fotball
Spillere i Fotball-VM 2002
Spillere i Fotball-EM 2004
Spillere i Fotball-VM 2006
Spillere i Fotball-EM 2008
Spillere i Fotball-EM 2012
Spillere i Fotball-EM 2016
Fotballspillere for Trelleborgs FF
Fotballspillere for Juventus FC
Fotballspillere for Djurgårdens IF
Fotballspillere for Stade Rennais FC
Fotballspillere for Manchester City FC
Fotballspillere for PSV Eindhoven
Personer fra Trelleborgs kommun
MGM Camera 65

MGM Camera 65 var et widescreen-format utviklet av Metro-Goldwyn-Mayer på 1950-tallet, som en enkeltfilms-erstatning for Cinerama. Den bruker 65 mm-film og en spesiell anamorfisk linse utviklet av Panavision, som presset bildet horisontalt sammen med en faktor på 1.25x. Dette gjorde at bildet fikk et sideforhold på 2.76:1, som var atskillig bredere enn tre-films Cinerama. Formatet ble brukt på mindre enn et dusin filmer fordi kameraene var ekstremt store og tunge og på grunn av det uvanlig brede sideforholdet, som var ukompatibelt med de fleste kinoene. 35 mm anamorfiske filmkopier fra Camera 65-negativer ble vanligvis kuttet ned til 2.55:1. På produksjoner av andre enn MGM, var systemet kjent som Ultra Panavision 70.

Filmformater

en:MGM Camera 65
Hvem var Jason Bourne (film)

Hvem var Jason Bourne (orig.tittel: The Bourne Identity) er en film fra 2002, basert på boken ved samme navn av Robert Ludlum. Filmen er løst basert på boken, og gjort om til filmmanus av Tony Gilroy. I 2004 kom oppfølgeren Gåten Jason Bourne (orig.tittel: The Bourne Supremacy). The Bourne Identity ble filmatisert første gang i 1988.

Handling 
I tillegg til å oppdatere politikken og teknologien, gjør filmen handlingen mer strømlinjeformet enn den i romanen, spesielt ved å fjerne all handling rundt personen Carlos.

Filmen begynner med at kroppen til Jason Bourne, som har to kulehull i ryggen, flyter i Middelhavet. Han blir plukket opp av en fransk fiskebåt og hjulpet med å få igjen styrken. Bourne husker imidlertid ikke hvem han er, og han vet ingenting om fortiden sin. Et av mannskapet på fiskebåten finner en beskjed som er kirurgisk implementert i kroppen til Bourne mens han gir ham førstehjelp. Beskjeden inneholder detaljer om en sveitsisk bankkonto. Da båten kommer til havn reiser Bourne til Zürich for å finne ut om sin fortid, forhåpentlig fra det som skjuler seg i den mystiske bankkontoen. 

I banken oppdager Bourne at han blir forfulgt av politiet, og han greier å riste dem av seg ved å gå inn i den amerikanske ambassaden. Ute av ambassaden møter han Marie Helena Kreytz, en sveitsisk-tysk jente med bohemaktig livsstil og pengeproblemer. Han betaler henne 20 000 dollar for å kjøre ham til Paris. I Paris fortsetter han jakten på sin identitet.

Rolleliste

Eksterne lenker 
 
 

Jason Bourne
Spionfilmer
Actionthrillere fra USA
Filmer fra 2002
Engelskspråklige filmer
Pernille Sørensen

Pernille Sørensen (født 15. september 1977 i Bærum) er en norsk komiker og skuespiller.

Hun studerte i perioden 1998–2002, har medievitenskap og statsvitenskap mellomfag fra NTNU, og har studert stat og politikk i Midtøsten og Nord-Afrika ved UiO.

Hun har jobbet mye innenfor humorsjangeren både på scenen, TV og radio. Hun er en av skaperne og skuespillerne i den norske humorserien Melonas som gikk på NRK1 fra 2002 til 2006. Hun er også kjent fra andre programmer på NRK, blant annet som paneldeltaker i 20 spørsmål, Løvebakken og for enkelte roller i Uti vår hage. 

Sørensen fikk prisen som årets nykommer under Komiprisen 2003. Hun hadde en statistrolle i Hotel Cæsar høsten 2001 som TV-reporter. Høsten 2009 spillefilmdebuterte hun i Knerten, som ble regissert av Åsleik Engmark. Hun spilte også i oppfølgeren, Knerten gifter seg, i 2010. Våren 2011 hadde TV-serien Åse Tonight premiere på NRK med Sørensen som manusforfatter og hovedrolleinnehaver. Fra høsten 2013 spilte hun rollen som Lisbeth Berg i TV-serien Side om side på NRK1. Februar 2015 tok hun over etter Ingrid Gjessing Linhave som fast paneldeltaker i Nytt på Nytt. Under Komiprisen 2016 vant hun publikumsprisen årets morsomste.

Sørensen har også opptrådt på scenen «Latter», hvor hun er ansatt. I 2001 var hun med på «Julegalla i Olavshallen» og «Stand Up Komiske Leker» i 2002. I september 2010 hadde hun premiere på sitt soloshow Flink Pike, som mottok velvillig kritikk i dagspressen. Utover dette har hun også vært med på «3 Fantastiske Mennesker» og «Lattergalla». I 2018 hadde hun solo-forestillingen «Kultur».

Sørensen er siden 2006 gift med Dagfinn Lyngbø.

Referanser

Eksterne lenker 
 
 
  Pernille Sørensen - profil og bilder på Filmweb 

Norske komikere
Amandaprisen 2010
Personer fra Bærum kommune
Norske standupkomikere
Cave (musikkgruppe)

Cave er en technoprodusent og DJ fra Bergen. Han har gitt ut plater på technolabler som Ingoma, Terminal M, Intec, Primate, G-Force og Spilo (hans eget plateselskap). Han har hatt spillejobber i inn- og utland siden 1999 og har på denne tiden vært i store deler av verden, innbefattet turnéer i Sør-Amerika, Japan og Europa.

Den første platen han ga ut på Ingoma-labelet til Ben Sims het Carne Levale EP og endte med å bli en kjempesuksess som etter hvert fikk regelmessig spilletid av kjente techno-DJs. Etter dette har han jevnlig gitt ut nye plater som han får mye skryt for i technomiljøet.

Eksterne lenker 
 

Norske technomusikere
Johann Karl Simon Morgenstern

Johann Karl Simon Morgenstern (født 28. august 1770 i Magdeburg, død  i Dorpat i Estland) var en tysk filolog.

Han var sønn av bylegen i Magdeburg, Friedrich Simon Morgenstern, og Johanna Katharina Brömme. I 1788 ble han student ved universitetet i Halle, og 1797 ble han utnevnt til ekstraordinær professor i filosofi samme sted. 1798 overtok han et professorat i retorikk og poesi i Danzig, før han 1802 ble professor i retorikk klassisk filologi, estetikk, kunst- og litteraturhistorie ved universitetet i Tartu.

Morgenstern har gitt opphav til begrepet dannelsesroman.

Verker 
 De Platonis Republica commentationes tres (1794)
 Auszüge aus den Tagebüchern und Papieren eines Reisenden (1811–13)
 Ueber den Geist und Zusammenhang einer Reihe philosophischer Romane (1817)
 Ueber das Wesen des Bildungsromans (1820)
 Zur Geschichte des Bildungsromans (1824)

Referanser

Eksterne lenker 
 Informasjon ved universitetet i Magdeburg.

Tyske filologer
Fødsler i 1770
Dødsfall i 1852
Austertana

Austertana (nordsamisk: Juovlavuotna, kvensk: Jouluvuono) er ei bygd i Tana kommune i Finnmark. Den ligger rundt 30 kilometer nord-nordøst for kommunesenteret Tana bru, og bebyggelsen strekker seg fra Leirpollen og oppover nedre del av Juladalen. Grunnkretsen Austertana hadde 199 innbyggere per 1. januar 2017.

Bygda har store forekomster av kvarts i bergarten kvartsitt. Austertana har verdens nest største kvartsittbrudd. Dagbruddet eies drives av Elkem Tana. 
Innbyggerne lever ellers stort sett av tjenesteytende næringer.

Fylkesvei 890 går gjennom bygda. Austertana Oppvekstsenter er skolen på stedet. Idrettslaget i bygda heter Austertana IL 

En god del av bebyggelsen ble brent under tvangsevakueringen av Finnmark. Kirken Austertana kapell ble bygd i 1958.

Ved Austertana ligger Varangerhalvøyas høyeste fjell, Stangenestind 724 moh.

Det nordligste punktet for den skandinaviske bjørkeskogen ligger i Austertana.

I Austertana ligger Norges lengste sandstrand
. Den strekker seg fra Leirpollnes til Rødberget (13km)

Referanser 

Bygder og grender i Troms og Finnmark
Bosetninger i Tana
Førromersk jernalder

Førromersk jernalder er perioden i Nord-Europas forhistorie fra ca. 500 f.Kr. – år 0. Perioden ble tidligere kalt keltisk jernalder. Betegnelsen førromersk henspiller på at dette er perioden før romersk kultur begynte å få innflytelse i Norden. Førromersk jernalder er første del av perioden som kalles eldre jernalder (500 f.Kr. til 550 e.Kr.). 

I førromersk jernalder begynte folk å ta i bruk jern, mens de tidligere hadde brukt stein og bronse. I Norge kjennetegnes perioden mer av at bronsen forsvant, enn at jernet ble introdusert. Keltisk kultur var dominerende i denne perioden, og kelterne begynte å produsere jern allerede rundt 900 f.Kr. Når kelterne fikk jern, ble bronse mindre viktig, og folk i Norden kunne dermed i mindre grad skaffe seg bronse, som de tidligere hadde handlet fra kelterne. Jern ble fremstilt første gang i Norge i førromersk jernalder, men først i slutten av perioden ble jern et allment bruksmetall. I begynnelsen av jernalderen hadde jern svært liten praktisk betydning i Norge. Det ble brukt til små hekter og nåler på klesdrakten, ikke til redskaper. Derfor hadde stein fremdeles en viktig posisjon, og før­ro­mersk jernalder betegnes gjerne som sein steinbrukende tid.

I førromersk jernalder bodde folk flest i langhus, men også i hellere. Gravskikken var enkel, noe som kan tyde på et samfunn med små sosiale forskjeller. Fra midten av perioden økte imidlertid ulikhetene mellom folk.

Se også 
 Romersk jernalder
 Jernalderen i Norge
 Jernalderen

Referanser

Eksterne lenker 
 Førromersk jernalder, hos Store norske leksikon
 Førromersk jernalder hos Norgeshistorie.no
 Det første jernet, jernets tidligste historie i Norge. Artikkel hos Norgeshistorie.no
 Hvor ble det av høvdingene fra bronsealderen?, om samfunnsstrukturen i førromersk jernalder, artikkel hos Norgeshistorie.no
 Steinalderen avsluttes, artikkel hos Norgeshistorie.no

Jernalderen
Arkeologiske perioder
Norges historie etter periode
Ivar Kleiven

Ivar Kleiven (født 10. juli 1854, død 19. februar 1934) var lokalhistoriker og folkeminnesamler fra Vågå. Han var odelsgutt, og overtok farsgården Søre Kleivi på Lalm. Fra 1893 til 1910 drev han sammen med moren også Kleivsetra som sommerpensjonat. Han gikk på Seljord folkehøgskole skoleåret 1885–86, og drev kveldsskole i hjembygda fra 1886. Han satt i herredsstyret fra 1888 til 1905, og var varamann til Stortinget for Venstre fra 1900 til 1903.

Kleivens viktigste innsats var som forfatter av en serie bøker med fellestittelen  Gamal bondekultur i Gudbrandsdalen, alle skrevet på stilren og uttrykksfull gudbrandsdalsdialekt. Han ble i 1909 statsstipendiat for sitt bygdehistoriske arbeid. 

Hans korrespondanse med redaktør Kristian Prestgard er publisert i boken Heime og ute. Brevskifte mellom Ivar Kleiven og Kristian Prestgard 1886-1932, utgitt av G. Harildstad og K. Kruken (Oslo 2017). Han var aktiv i målbevegelsen og "mållaget Ivar Kleiven" (lokallag i Vågå) er oppkalt etter han.

Verker 
 Segner fraa Vaagaa (1894)
 I Heimegrendi. Minne fraa Seksti-Aarom (1908, ny utgaver 1949 og 2004)
 I gamle Daagaa. Forteljingo og Bygda-Minne fraa Vaagaa (1908, utvidet utgave av Segner fraa Vaagaa). Nye opplag 1944 og 1977. Ny utgave 2020.
 Gamal bondekultur i Gudbrandsdalen. Lom og Skjaak (1915)
 Gamal bondekultur i Gudbrandsdalen. Lesja og Dovre (1923)
 Gamal bondekultur i Gudbrandsdalen. Østre og Vestre Gausdal (1926)
 Gamal bondekultur i Gudbrandsdalen. Ringbu (1928)
 Gamal bondekultur i Gudbrandsdalen. Fronsbygdin (1930)
 Fraa Skotteaare (1935)
 Elvesøg (1937)
 Artiklar av Ivar Kleiven. Målbruken hans. Bibliografi (1991)
 Frå barndomen (1993)
 Brev til Decorah-Posten (1994)
 Heime og ute. Brevskifte mellom Ivar Kleiven og Kristian Prestgard 1886-1932 (2017)

Om Kleiven

 Halvard Grude Forfang: Ivar Kleiven 1854–1934 (1945)
 Halvard Bjørkvik: «Ivar Kleiven» i Norsk biografisk leksikon, 2. utg.

Eksterne lenker 
 

Norske folkeminnesamlere
Statsstipendiater
Lokalpolitikere i Vågå
Venstre-politikere i Oppland
Personer fra Vågå kommune
Nynorskforkjempere
Fødsler i 1854
Dødsfall i 1934
Charles J. Haughey

Charles James Haughey (født 16. september 1925, død 13. juni 2006) var en irsk politiker for partiet Fianna Fáil og var tre ganger taoiseach (statsminister). Han døde etter lengre tids sykdom av kreft.

Referanser

Eksterne lenker 
 
 

Medlemmer av det 16. Dáil
Medlemmer av det 17. Dáil
Medlemmer av det 18. Dáil
Medlemmer av det 19. Dáil
Medlemmer av det 20. Dáil
Medlemmer av det 21. Dáil
Medlemmer av det 22. Dáil
Medlemmer av det 23. Dáil
Medlemmer av det 24. Dáil
Medlemmer av det 25. Dáil
Medlemmer av det 26. Dáil
Personer fra County Mayo
Hans Petter Moland

Hans Petter Moland (født i 17. oktober 1955) er en norsk filmregissør. 

Han lagde sin første spillefilm, Secondløitnanten i 1993. Deretter fulgte Kjærlighetens kjøtere i 1995 og Aberdeen i 2000. Moland bidro også som regissør og fikk flere priser for den ene av kortfilmene som utgjorde Folk flest bor i Kina i 2002, før han gikk igang med The Beautiful Country i 2004. Før han gikk til filmen hadde han en lang karriere med en rekke reklamefilmer.

Hans Petter Moland vant Amandaprisen for beste norske film i 1996 med filmen Kjærlighetens kjøtere og mottok Aamotstatuetten i 2010.

Filmografi 
Regi
 1993 - Secondløitnanten
 1995 - Kjærlighetens kjøtere
 2000 - Aberdeen
 2002 - Folk flest bor i Kina
 2004 - The Beautiful Country
 2006 - Gymnaslærer Pedersen
 2010 - En ganske snill mann
 2012 - Når boblene brister
 2014 - Kraftidioten
 2016 - Flaskepost fra P
 2019 - Cold Pursuit
 2019 - Ut og stjæle hester
Manus
 1993 - Secondløitnanten
 1995 - Kjærlighetens kjøtere
 2000 - Aberdeen
 2006 - Gymnaslærer Pedersen
 2019 - Ut og stjæle hester

Priser og nominasjoner 
 Filmen Secondløitnanten vant Sølvklumpen 1994 i klassen beste norske kinofilm
 Filmen Kjærlighetens kjøtere vant Amandaprisen 1996 i klassen beste norske kinofilm
 Arne Skouens Ærespris 2000
 Filmen Aberdeen nominert til Amandaprisen 2001 i klassen beste norske spillefilm
 Kanonprisen 2004 i klassen beste regi for The Beautiful Country
 Filmen The Beautiful Country nominert til Amandaprisen 2004 i klassen årets norske kinofilm
 Aamot-statuetten 2010
 Filmkritikerprisen 2011 for En ganske snill mann
 Amandaprisen 2019 for Ut og stjæle hester
 Vant klassen i klassen beste regi
 Nominert i klassen beste filmmanus 
 Filmen vant totalt fem kategorier og ble nominert i totalt elleve kategorier

Referanser

Eksterne lenker 
 
 Profil på Filmweb.no 

Norske filmregissører
Vinnere av Kanonprisen
Amanda for beste regi
Amandaprisen 2019
Rockstar Games

Rockstar Games er en amerikansk spillutgiver grunnlagt i 1998, som er basert i New York i USA og eid av Take-Two Interactive. Dens grunnleggere er Sam Houser, Dan Houser, Terry Donovan, Jamie King og Gary Foreman. Rockstar Games har hovedkontor på Broadway i nabolaget Soho i New York. Spillprodusenten står blant annet for spillene/spillseriene Grand Theft Auto (1997–), Max Payne (2001–2012), Manhunt (2003–07), Red Dead (2004–) og L.A. Noire. Spesielt GTA og Manhunt-seriene har fått mye oppmerksomhet i media grunnet deres voldelige karakter. Rockstar Games' spill er også kjent for å ha store, åpne verdener der spilleren kan reise rundt fritt (kjent som «Free Roam»).

Selskapets filosofi
Selskapets filosofi ifølge deres visepresident Dan Houser er å unngå å  lage spill i samme stil som konkurrentene, det sikter heller på å lage noe særegent. Rockstar har derfor unnlatt å skape spill innen first-person shooter-stilen.

Undergrener
Rockstar består av flere under-grener. Disse er Rockstar Leeds (2004 – nå) som er basert i Leeds i England og har blant annet skapt Grand Theft Auto: Liberty City Stories og Vice City Stories til PlayStation Portable, Rockstar Lincoln (1999 – nå) tidligere kjent som Tarantula Studios og er basert i Lincoln i England, Rockstar London (2005 – nå) som overtok utviklingen av Manhunt 2 etter nedleggingen av Rockstar Vienna, Rockstar New England  (2008 – nå) tidligere kjent som Mad Doc Software og er basert i Andover Massachusetts, Rockstar North (1999 – nå) som ble grunnlagt i 1988 som DMA Design og er kjent for GTA og Manhunt seriene, Rockstar San Diego (2003 – nå) tidligere kjent som Angel Studios og er skaper av blant annet RAGE motoren, Red Dead Revolver, Red Dead Redemption, to Midtown Madness spill og Midnight Club serien, og Rockstar Toronto (1999 – nå) tidligere kjent som Rockstar Canada og er kjent for blant annet The Warriors. Tidligere under- grener er Rockstar Vancouver som ble startet i  2002 og slått sammen med Toronto- grenen i 2012, og Rockstar Vienna som ble startet i 2003 og nedlagt i 2006.

Kilder
http://www.rockstargames.com/#/?lb=/corpinfo
http://www.computerandvideogames.com/324054/rockstar-deliberately-avoiding-fps-genre/
http://www.rockstarwatch.net/news/1232/Rockstar-Vancouver-merges-with-Rockstar-Toronto-and-expands/
http://www.intelligent-artifice.com/2006/05/rockstar_vienna.html

Eksterne lenker 
 

Etableringer i 1998
Videospillutgivere
Videospillselskaper fra USA
Næringsliv i New York (delstat)
Kulturhistorie

Kulturhistorie er tradisjonelt betegnelsen på en disiplin innen historiefaget, som beskjeftiger seg med den menneskelige kulturs historie.  Dette kan være dagligdags praksis så vel som finkultur, håndverk, kunst, arkitektur, religiøse og andre åndelige forhold og immateriell kultur. 

I dag brukes termen (ved norske universiteter) som samlebetegnelse på de tidligere fagene folkloristikk (folkeminneforskning) og etnologi (folkelivsgransking). Kulturvitenskap er en annen term som brukes om mer eller mindre det samme forsknings- og undervisningsfeltet, blant annet ved Universitetene i Bergen og i Tromsø.

Kulturhistorie som fag reflekterer over hvordan fortidens og nåtidens mennesker har levd sine liv og gitt mening til sin egen tilværelse. Faget jobber med materialitet og praksis, fortelling, tradisjon og ritualer. Man forsøker å forstå enkeltmennesket som kulturelt vesen, som skaper og som viderefører av mentalitet og kulturelle praksiser.

Eksterne lenker
 Om kulturhistorie på nettstedet Ariadne
 Om Kulturhistorie, studieretning ved Universitetet i Oslo
 Om faget Kulturvitenskap ved Universitetet i Bergen
 Folkekultur og elitekultur, om norsk kultur i middelalderen, artikkel hos Norgeshistorie.no

Historie etter tema
Historie
 
Humaniora
Varnhems klosterkirke

Varnhem klosterkirke er en klosterkirke på Varnhem kloster som det henvises til i Jan Guillou sine bøker om Arn Magnusson.

Tidligere katolske kirker i Sverige
Svenska kyrkans kirkebygninger i Sverige
Lyngdal kirke (Buskerud)

Lyngdal kirke er en korskirke fra 1701 i Lyngdal i Flesberg kommune i Viken. Kirken er underlagt Kongsberg prosti.

Kirken ble restaurert i 1735 og 1862. Deler av inventaret stammer fra den forrige Kongsberg kirke (1631–1765). Dette gjelder blant annet altertavlen, malt av Adam van Breen (1633), og dekorerte takbord i kirkens sakristi.

Adkomst til stedet er via Fv63 og Fv134.

Se også
 Flesberg stavkirke
 Svene kirke

Litteratur

Eksterne lenker
 Sigrid og Håkon Christie: Lyngdal kirke i «Norges kirker»
 Tone Marie Olstad: Konserveringsarbeid i Lyngdal kirke (Norsk institutt for kulturminneforskning, 1995; på Bohylla.no)
 
  Kirker i Norge (Kirchen in Norwegen)
 

Kirker i Flesberg
Kirker i Kongsberg prosti
Kulturminner i Flesberg
Trekirker
Religiøse byggverk fra 1701
1701 i Norge
Korskirker i Norge
Valgkirker i 1814
Fredete byggverk i Viken